stanford-oval/wikipedia huggingface dataset:
יחסי דרום אפריקה – סינגפור
יחסי מסחר

בשנת 2011, שווי הסחר הכולל בין סינגפור ודרום אפריקה הסתכם ב-2.54 מיליארד דולר סינגפורי (או 16 מיליארד ראנד דרום-אפריקאי). בשנת 2012, הייצוא מסינגפור לדרום אפריקה הסתכם ב-1.31 מיליארד דולר אמריקני, והיצוא מדרום אפריקה לסינגפור הסתכם ב-950 מיליון דולר.
הייצוא של סינגפור כלל בעיקר ציוד תקשורת, מכונות חשמל, מכונות משרדים ונתונים, מוצרים מיוצרים, מכונות תעשייתיות כלליות, פלסטיק, גומי גולמי, טקסטיל, קפה ותבלינים לדרום אפריקה.
באותה תקופה, דרום אפריקה ייצאה בעיקר כימיקלים אורגניים, נפט ומוצריו, ברזל ופלדה, מתכות, מוצרי מתכות, ירקות, כימיקלים אנאורגניים, עפרות מתכת, ושאריות נייר לסינגפור.
בשנת 2011 שווי ההשקעה הישירה מסינגפור לדרום אפריקה הסתכם ב-491 מיליון דולר (או 3.23 מיליארד ראנד), בעוד ששווי ההשקעה הישירה מדרום אפריקה לסינגפור הסתכם ב-19.04 מיליון דולר (או 1.255 מיליארד ראנד).
סינגפור איירליינס מפעילה קו טיסה בין נמל התעופה סינגפור צ'נגי לנמל התעופה הבינלאומי קייפטאון בדרום אפריקה, דרך נמל התעופה הבינלאומי או. אר. טאמבו ביוהנסבורג. במהלך שנות התשעים, סאות' אפריקן איירווייז הפעילה גם טיסות ישירות לסינגפור. מאוחר יותר היא פעלה בשיתוף פעולה עם סינגפור איירליינס בטיסות יומיות בין סינגפור ליוהנסבורג.
אנדי

| --- | --- |

 שיר הנושא:  "Tomorrow Starts Today", בביצוע סברינה קרפנטר
 סוגה:  דרמה קומית
 יוצרים:  טרי מינסקי
 שחקנים:  פייטון אליזבת' לי ג'ושוע ראש סופיה ויילי אשר אנג'ל לילאן באוודן לורן טום
 ארץ מקור:  ארצות הברית ארצות הברית
 שפות:  אנגלית
 מקום התרחשות:  סולט לייק סיטי 
 מספר עונות:  3
 מספר פרקים:  57
 הפקה
 מפיק:  גרג א. המפסון ג'ף ט. מילר
 מפיקים בפועל:  טרי מינסקי מישל מנינג
 חברת הפקה:  Go Dog Go Productions MM Productions Horizon Productions
 הפצה:  דיסני+ 
 אתר צילומים:  סולט לייק סיטי, יוטה ארצות הברית
 טכניקת צילום:  מצלמה יחידה
 מוזיקה:  ג'ייקוב יופי
 אורך פרק:  21 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  7 באפריל 2017 – 26 ביולי 2019
 תקופת שידור בישראל:  1 ביוני 2017 – רץ
 קישורים חיצוניים
 אתר הסדרה
 דף התוכנית ב-IMDb
 
אנדי (באנגלית: Andi Mack) היא סדרת דרמה קומית לילדים ונוער שנוצרה על ידי טרי מינסקי(אנ'). בסדרה מככבים פייטון אליזבת' לי, ג'ושוע ראש(אנ'), סופיה ויילי, אשר אנג'ל(אנ'), ליאן באוודן(אנ') ולורן טום. הסדרה החלה לשדר בארצות הברית החל מה-7 באפריל 2017 ובישראל החלה את שידוריה ב-1 ביוני 2017. הסדרה סיימה את שידוריה ב-26 ביולי 2019 לאחר 3 עונות.
תקציר עלילה

הסדרה סובבת סביב תחילת ההתבגרות של אנדי מאק, נערה מתבגרת, ושל חבריה לכיתה. חייה של אנדי משתנים כשביום הולדתה ה-13 היא מגלה שאחותה בקס היא בעצם אמה, ואמה היא סבתה.
אנדי צריכה להתרגל למציאות החדשה הזאת, כאשר היא צריכה להתמודד גם עם חייה כנערה מתבגרת יחד עם חבריה הטובים ביותר, באפי וסיירוס, ועם חיבתה לג'ונה בק ואמבר, החברה הסנובית שלו.
דמויות > דמויות ראשיות

אנדי מאק (פייטון אליזבת' לי): יצירתית אוהבת קרפטינג, החברים הטובים ביותר שלה הם באפי וסיירוס. החלה לחבב את ג'ונה בתחילת הסדרה ומתחילה לצאת איתו לקראת סוף העונה השנייה. בתחילת העונה השלישית הם נפרדים וממשיכים להיות ידידים. מנהלת מערכת יחסים לא רשמית עם ווקר, שאותו פגשה בבר מצווה של סיירוס, לכמה פרקים בעונה השנייה. בעונה השלישית החלה להיות ידידה של אמבר, האקסית של ג'ונה.
באפי דריסקול (סופיה ויילי): ספורטיבית ותחרותית. החברה הכי טובה של אנדי וסיירוס וחברה טובה של ג'ונה. פוגשת בעונה אחת במסיבה של אנדי את מרטי והם נהיים ידידים. בעונה שתיים הוא מספר לה שהוא דלוק עליה ואחרי שהיא אומרת לו שהיא מעוניינת להיות רק ידידים הוא מסיים את הידידות שלהם. מצטרפת לקבוצת הכדורסל של הבנים בעונה השנייה כי אין קבוצה של בנות אך הקפטן טי ג'יי מתאכזר אליה כי היא בת ולא נותן לה לשחק. משלימה עם טי ג'יי בסיום העונה השנייה. מקימה קבוצת כדורסל לבנות בעונה השלישית ומתחילה לצאת עם ווקר ונפרדת ממנו באמצע העונה ומחדשת את הקשר עם מרטי. היא מגלה שלמרטי יש חברה בשם ריצ'ל, וכשבאפי פוגשת את ריצ'ל, ריצ'ל נפרדת ממרטי כי היא טוענת שהיא רואה עליו שיש לו רגשות לבאפי.
סיירוס גודמן (ג'ושוע ראש):הומוסקסואל, יהודי. חברותי ונחמד בעונה הראשונה יוצא עם איריס, חברה טובה של אמבר, ונפרד ממנה בעונה השנייה. החבר הכי טוב של באפי ואנדי וחבר טוב של ג'ונה. יוצא מהארון בפעם הראשונה בפרק הראשון של העונה השנייה כשהוא מספר לבאפי שיש לו קראש על ג'ונה. יוצא מהארון בפני אנדי בעונה השנייה בבר מצווה שלו כשהוא מספר לה שהיא לא היחידה שמחבבת את ג'ונה ושגם הוא דלוק עליו. יוצא מהארון בפני ג'ונה בעונה השלישית בשבעה של סבתא שלו כשהוא משתמש במילה "גיי" בפעם הראשונה, אבל הוא לא מספר לו שהיה לו פעם קראש עליו. מתיידד עם טי ג'יי בעונה השנייה ונראה כאילו הוא מתחיל לפתח רגשות אליו. בעונה השלישית הולך לרכוב על אופנועים עם טי ג'יי והחברים שלו ואחרי זה אנדי ובאפי אוסרות עליו לדבר עם טי ג'יי כי חבר שלו ריד הביא לשם אקדח, אבל הוא וטי ג'יי משלימים בפרק הבא כשטי ג'יי מספר לו שהוא אפילו לא ידע שריד יביא אקדח ושהוא זה שסיפר לשוטרים שהיה שם אקדח. מאוחר יותר באותה עונה טי ג'יי וסיירוס קובעים להתחפש ביחד ביום התחפושות אבל טי ג'יי מבריז לו בשביל להתחפש עם קירה וסיירוס מפסיק לדבר איתו. בפרק סיום הסדרה סיירוס וטיג'יי ניהלו שיחה ובסופה הם נצפו מחזיקים ידיים, זהו הזוג ההומוסקסואלי הראשון בפריים טיים בערוץ דיסני.
ג'ונה בק (אשר אנג'ל): נחמד לכולם וספורטיבי. משחק פריזבי יוצא עם אמבר בעונה הראשונה אך נפרד ממנה בסיום העונה. מתחיל לצאת עם אנדי לקראת סיום העונה השנייה והם נפרדים בתחילת העונה השלישית. בעונה השנייה בבר מצווה של סיירוס מקבל את התקף הפאניקה הראשון שלו. באחד מהתקפי הפאניקה שלו הוא נכנס לחנות מוזיקה של בואי וכך מתחיל לנגן בגיטרה,מה שעוזר לו להרגע. בעונה השלישית נחשף כי יש לו בעיות משפחתיות. באותה עונה מתחיל לצאת עם ילדה חרישת בשם ליבי אותה פגש במחנה שהיה בו בעונה השנייה והם נפרדים לאחר כמה פרקים והוא חוזר לאמבר. לקראת סוף העונה השלישית אמבר נפרדת מג'ונה.
רבקה "בקס" מאק (לילאן באוודן): אמא של אנדי מאק.
סיליה "סיסי" מאק (לורן טום): סבתא של אנדי מאק.
בואי קווין (טרנט גארט): אבא של אנדי מאק.
דמויות > דמויות משניות

האם הנרי אנדרו מאק (סטוני ווסטמורלנד): סבא של אנדי מאק
אמבר (אמילי סקינר): האקסית של ג'ונה. היא יוצאת עם ג'ונה בעונה אחת והוא נפרד ממנה בפרק האחרון של העונה. בהתחלה היא נערת תיכון רעה אבל דמותה מתפתחת והיא מתיידדת עם אנדי. בעונה השנייה יש לה בעיות בבית כי אבא שלה איבד את עבודתו. באותה עונה היא גם מתיידדת עם סיירוס לאחר שהתחילה טיפול פסיכולוגי אצל אמא שלו. בעונה שלוש חוזרת לג'ונה, אך בסופה נפרדת ממנו.
איריס (מולי ג'קסון): האקסית של סיירוס. חברה טובה של אמבר.
מרטי (גארן סטיט): ספורטיבי אוהב לרוץ, פוגש את באפי במסיבה של אנדי בעונה הראשונה והם מתיידדים. מנסה להתקבל ביחד עם באפי לקבוצת הכדורסל בעונה השנייה אך ללא הצלחה.
טי-ג'יי קיפן (עונות 2–3) לוק מולן: ספורטיבי ועקשן. מתחיל להופיע מהעונה השנייה. הקפטן של קבוצת הכדורסל של הבנים. מתאכזר בהתחלה לבאפי כי היא בת אך הם משלימים בשביל סיירוס בסיום העונה השנייה. יש לו דיסקלקוליה, שזו דיסלקסיה במספרים ובאפי מגלה לו את זה בעונה השנייה. באותה עונה טי ג'יי פוגש את סיירוס והם מתיידדים. סיירוס הוא הדמות הראשונה בסדרה שטי ג'יי היה נחמד אליה.
ווקר ברודסקי (עונות 2–3) דריוס מרסל: צייר. מתחיל להופיע בעונה השנייה. היה הקריקטוריסט בבר מצווה של סיירוס ושם פגש את אנדי. בהמשך של אותה עונה מנהל עם אנדי מערכת יחסים לא רשמית המסתיימת כשהיא מתחילה לצאת עם ג'ונה. בעונה שלוש מתחיל לצאת עם באפי אבל היא נפרדת ממנו באמצע העונה אחרי שהזמין אותה לנשף.
ליבי (עונה 3) מיליסנט סימונדס: חירשת, אקסית של ג'ונה.
קירה (עונה 3) ראקל ג'סטיס: תחרותית, מופיעה לראשונה בעונה השלישית. מתחילה לשחק בקבוצת הכדורסל של באפי אך באפי זורקת אותה כי היא לא שחקנית קבוצתית. פוגשת את טי ג'יי בהמשך העונה כשהיא רואה אותו משחק כדורסל והיא מבקשת ממנו להצטרף לקבוצת הכדורסל שלו. רואה איך טי ג'יי מתנהג עם סיירוס ומבינה שהוא דלוק עליו ומנצלת את זה. גורמת לטי ג'יי להרגיש רע לגבי הרגשות שלו. ג'סטיס אמרה על דמותה: "יש לה דרך להגיד דברים שגורמים לאנשים להרגיש לא טוב לגבי עצמם ולגבי האנשים שהם מחבבים"
הפקה

פיתוח הסדרה החל ב-2015 כאשר נשיא ערוצי דיסני העולמיים שכנע את טרי מינסקי ליצור עוד סדרה לערוץ דיסני. מינסקי יצרה ב-2001 את הסדרה "ליזי מקגוויר" אבל היא בתחילה לא רצתה ליצור עוד סדרה המבוססת על נערה מתבגרת. לבסוף היא מצאה השראה ממאמרו של ג'ק ניקולסון אשר גודל על ידי סבתו אך סבר כי היא אימו ואימו התחזתה לאחותו הגדולה. צילומי הסדרה בסולט לייק סיטי החלו בספטמבר 2016 והסתיימו בדצמבר 2016.
לפני בכורת הסדרה, הפרק הראשון של הסדרה היה זמין באפליקציית ערוץ דיסני, ערוץ דיסני על פי דרישה, ערוץ היוטיוב של ערוץ דיסני, iTunes ו-Google Play ב-10 במרץ 2017 והפרק השני היה זמין למנויי ערוץ דיסני על פי דרישה באותו היום. העונה הראשונה הייתה אמורה לכלול 13 פרקים, אך לבסוף התברר שהפרק האחרון של העונה אוחד עם הפרק הראשון של העונה השנייה לפרק כפול.
ב-25 במאי 2017, הסדרה חודשה לעונה שנייה. העונה השנייה עלתה לשידור בארצות הברית ב-27 באוקטובר 2017 וב-15 בפברואר 2018 בישראל. ב-25 באוקטובר 2017, "TVLine" חשף שבעונה השנייה סיירוס יתחיל להבין שיש לו רגשות כלפי ג'ונה, מה שהופך אותו לדמות ההומוסקסואלית הראשונה בערוץ דיסני. העונה סיימה את שידוריה בארצות הברית ב-13 באוגוסט 2018.
ב-19 בפברואר 2018, הסדרה חודשה לעונה שלישית שעלתה ב-8 באוקטובר 2018. ב-20 בינואר דיסני הוציאו הודעה על המשך העונה השנייה והוספת 12 פרקים שיעלו ביוני 2018
ב-24 באפריל 2019 הוכרז כי העונה השלישית היא העונה האחרונה לסדרה.
פרק סיום הסדרה שודר ב-26 ביולי 2019.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 12 | 7 באפריל 2017 | 23 ביוני 2017 | 1 ביוני 2017 | 17 באוגוסט 2017 |
|  | 2 | 26 | 27 באוקטובר 2017 | 13 באוגוסט 2018 | 15 בפברואר 2018 | 24 באוקטובר 2018 |
|  | 3 | 21 | 8 באוקטובר 2018 | 26 ביולי 2019 | 3 בינואר 2019 |  |
פרקים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 1 | 1 | 13 | 7 באפריל 2017 | 1 ביוני 2017 |
| 2 | 2 | מחוץ לקופסה | 7 באפריל 2017 | 8 ביוני 2017 |
| 3 | 3 | ששש... | 14 באפריל 2017 | 15 ביוני 2017 |
| 4 | 4 | רוקדת בחשיכה | 21 באפריל 2017 | 22 ביוני 2017 |
| 5 | 5 | זה לא קשור אלייך | 28 באפריל 2017 | 29 ביוני 2017 |
| 6 | 6 | מילה שלה, מילה שלה | 5 במאי 2017 | 6 ביולי 2017 |
| 7 | 7 | השפעה של אבא | 12 במאי 2017 | 13 ביולי 2017 |
| 8 | 8 | תנאים של מבוכה | 19 במאי 2017 | 20 ביולי 2017 |
| 9 | 9 | היא הופכת להיות כמוך | 2 ביוני 2017 | 27 ביולי 2017 |
| 10 | 10 | הבית השני שלי | 9 ביוני 2017 | 3 באוגוסט 2017 |
| 11 | 11 | האם אי פעם היינו? | 16 ביוני 2017 | 10 באוגוסט 2017 |
| 12 | 12 | ההפתעה הכי טובה בעולם | 23 ביוני 2017 | 17 באוגוסט 2017 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 13 | 1 | מי רוצה פיצה? חלק א' | 27 באוקטובר 2017 | 15 בפברואר 2018 |
| 14 | 2 | מי רוצה פיצה? חלק ב' | 27 באוקטובר 2017 | 22 בפברואר 2018 |
| 15 | 3 | ראש השנה הסיני | 3 בנובמבר 2017 | 1 במרץ 2018 |
| 16 | 4 | חברים כאלה | 10 בנובמבר 2017 | 8 במרץ 2018 |
| 17 | 5 | אמא | 17 בנובמבר 2017 | 15 במרץ 2018 |
| 18 | 6 | נחשקרב | 24 בנובמבר 2017 | 22 במרץ 2018 |
| 19 | 7 | תני לי לאחוז בצמיד שלך | 1 בדצמבר 2017 | 29 במרץ 2018 |
| 20 | 8 | הנפילה | 12 בינואר 2018 | 26 באפריל 2018 |
| 21 | 9 | יש מק בצריף | 19 בינואר 2018 | 3 במאי 2018 |
| 22 | 10 | אותך אני רוצה | 26 בינואר 2018 | 10 במאי 2018 |
| 23 | 11 | יום מיוחד | 2 בפברואר 2018 | 17 במאי 2018 |
| 24 | 12 | מיני גולף | 9 בפברואר 2018 | 24 במאי 2018 |
| 25 | 13 | מעולם לא היינו | 16 בפברואר 2018 | 31 במאי 2018 |
| 26 | 14 | הבר-מצווה של סיירוס! | 23 בפברואר 2018 | 7 ביוני 2018 |
| 27 | 15 | עדיף להיות נאהבת ולאבד את האהבה | 4 ביוני 2018 | 1 באוגוסט 2018 |
| 28 | 16 | היום המושלם 2.0 | 11 ביוני 2018 | 8 באוגוסט 2018 |
| 29 | 17 | אמת או אמת | 18 ביוני 2018 | 15 באוגוסט 2018 |
| 30 | 18 | יום עם ווקר | 25 ביוני 2018 | 21 באוגוסט 2018 |
| 31 | 19 | זירת הפשע - הצריף של אנדי | 2 ביולי 2018 | 29 באוגוסט 2018 |
| 32 | 20 | בחירתה של אנדי | 9 ביולי 2018 | 30 באוגוסט 2018 |
| 33 | 21 | בפעם האחרונה | 16 ביולי 2018 | 12 בספטמבר 2018 |
| 34 | 22 | באפי בבקבוק | 23 ביולי 2018 | 12 בספטמבר 2018 |
| 35 | 23 | לא לגלות | 30 ביולי 2018 | 2 באוקטובר 2018 |
| 36 | 24 | נקנה, אבד או נגנב | 6 באוגוסט 2018 | 9 באוקטובר 2018 |
| 37 | 25 | אנחנו על ענן עשר | 10 באוגוסט 2018 | 16 באוקטובר 2018 |
| 38 | 26 | העוגה הכי טובה בעולם | 13 באוגוסט 2018 | 24 באוקטובר 2018 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 39 | 1 | The Boys Are Back | 8 באוקטובר 2018 | 3 בינואר 2019 |
| 40 | 2 | Howling at the Moon Festival | 15 באוקטובר 2018 | 10 בינואר 2019 |
| 41 | 3 | It's a Dilemma | 22 באוקטובר 2018 | 17 בינואר 2019 |
| 42 | 4 | Hole in the Wall | 2 בנובמבר 2018 | 24 בינואר 2019 |
| 43 | 5 | That Syncing Feeling | 9 בנובמבר 2018 | 31 בינואר 2019 |
| 44 | 6 | Cookie Monster | 16 בנובמבר 2018 | 7 בפברואר 2019 |
| 45 | 7 | The New Girls | 30 בנובמבר 2018 |  |
| 46 | 8 | I Got Your Number | 18 בינואר 2019 |  |
| 47 | 9 | Secret Society | 25 בינואר 2019 |  |
| 48 | 10 | The Quacks | 1 בפברואר 2019 |  |
| 49 | 11 | One in a Minyan | 8 בפברואר 2019 |  |
| 50 | 12 | The Ex Factor | 22 בפברואר 2019 |  |
| 51 | 13 | Mount Rushmore or less | 1 במרץ 2019 |  |
| 52 | 14 |  |  |  |
| 53 | 15 |  |  |  |
| 54 | 16 |  |  |  |
| 55 | 17 |  |  |  |
| 56 | 18 |  |  |  |
| 57 | 19 |  |  |  |
| 58 | 20 |  |  |  |
פרסים ומועמדויות

| שנה | פרס | קטגוריה | המועמד | תוצאה |
| --- | --- | --- | --- | --- |
| 2018 | פרסי הלהט"ב הבריטיים | רגע המדיה של השנה | סיירוס יוצא מהארון ב"אנדי" | מועמדות |
| 2018 | פרסי התקשורת של הליגה ההומו-לסבית נגד השמצה | תוכנית ילדים ומשפחה יוצאת מן הכלל | "אנדי" | זכייה |
| 2018 | פרס פיבודי | תוכנית ילדים ונוער | "אנדי" | מועמדות |
| 2018 | מכובדי האקדמיה לטלוויזיה | טלוויזיה עם מצפון | "אנדי" | זכייה |
יחסי ארצות הברית – הונג קונג

| יחסי ארצות הברית – הונג קונג |
| --- | --- |
ארצות הברית: הונג קונג


ארצות הברית: הונג קונג
שטח (בקילומטר רבוע)
9,833,517: 1,108
אוכלוסייה
346,514,652: 7,403,810
תמ"ג (במיליוני דולרים)
27,360,935: 382,055
תמ"ג לנפש (בדולרים)
78,960: 51,602

יחסי ארצות הברית–הונג קונג (港美關係) הם היחסים הדו צדדיים, השיתופיים והפוליטיים שבין ארצות הברית לבין הונג קונג.
טבלת השוואה

|  | הונג קונג הונג קונג | ארצות הברית ארצות הברית |
| --- | --- | --- |
| אוכלוסייה | 7,234,800 | 319,435,700 |
| שטח | 1,104 קמ"ר | 9,857,306 קמ"ר |
| צפיפות אוכלוסין | 6,544 נפשות לקמ"ר | 34.2 נפשות לקמ"ר |
| עיר בירה | - | וושינגטון די. סי. |
| העיר הגדולה ביותר | שאטין | ניו יורק סיטי |
| ממשלה | מערכת רב מפלגתית | רפובליקה פדרלית, נשיאותית, חוקתית |
| מנהיג נוכחי | קארי לאם | ג'ו ביידן (נשיא) |
| שפות רשמיות | אנגלית, סינית | אנגלית |
| דתות עיקריות |  47.5% חוסר דת והדת הסינית העממית 21.3% בודהיזם 14.2% דאואיזם 11.8% נצרות 4.1% אסלאם 2% אחר |  70.6% נצרות 22.8% חוסר דת 1.9% יהדות 0.9% אסלאם 0.7% בודהיזם 0.7% הינדואיזם |
| יבשת | אסיה | צפון אמריקה |
היסטוריה

המדיניות האמריקנית כלפי הונג קונג, המבוססת על נחישות לקידום השגשוג, האוטונומיה ואורח החיים של הונג קונג, מוצגת בחוק המדיניות של ארצות הברית-הונג קונג משנת 1992, שקבע כי ארצות הברית תמשיך להתייחס להונג קונג בנפרד מהרפובליקה העממית של סין, גם לאחר העברת הריבונות של 1997 לסיום השלטון הבריטי. ארצות הברית מקיימת אינטרסים כלכליים ומדיניים משמעותיים בהונג קונג. ארצות הברית אף תומכת באוטונומיה של הונג קונג על ידי סיכום ויישום הסכמים בילטרליים; קידום סחר והשקעות; הסדרת ביקורים מדרג גבוה; הרחבת שיתוף הפעולה של אכיפת החוק; קידום קשרים חינוכיים, אקדמיים ותרבותיים; ותמיכה בקהילה הגדולה של אזרחים ומבקרים בארצות הברית.
הונג קונג היא חברה פעילה בקואליציה הגלובלית נגד הטרור, וזו הצטרפה ליוזמה לביטחון המכולות ונשארה שותפה חשובה בכל הנוגע לחיסול מימון של רשתות טרור ולמאבק בהלבנת הון. הונג קונג עברה חקיקה שנועדה להעמיד אותה בדרישות החלות על החלטות האו"ם נגד הטרור והמלצות כוח המשימה.
לארצות הברית יש קשרים כלכליים וחברתיים משמעותיים עם הונג קונג. יש כ-1,100 חברות בארצות הברית, כולל 881 פעולות אזוריות (298 מפקדות אזוריות ו-593 משרדים אזוריים) וכ-54,000 אזרחים אמריקאים בהונג קונג. על פי נתוני ממשלת ארצות הברית, היצוא האמריקני להונג קונג הסתכם ב-17.8 מיליארד דולר ב-2006. ההשקעות הישירות של ארצות הברית בהונג קונג בסוף 2006 הסתכמו בכ-38.1 מיליארד דולר, מה שהפך את ארצות הברית לאחת המשקיעות הגדולות בהונג קונג, יחד עם סין, יפן והולנד.
ארצות הברית והונג קונג חתמו על הסכם תעופה אזרחי באוקטובר 2002, אשר ביטל באופן משמעותי את הגבלות שוק התעופה. הונג קונג נהנית מאוטונומיה כשטח מכס נפרד, ללא שינויים בגבולות, כוח אדם או בקרות ייצוא טכנולוגיה מאז 1997. ההגנה על זכויות קניין רוחני (IPR) השתפרה באופן משמעותי בשנים האחרונות, והכנסת חקיקה יעילה חדשה לשליטה בהפקה אסורה ואכיפה משופרת הפכה את הונג קונג למודל אזורי להגנה יעילה על זכויות יוצרים. נציג הסחר וסוכנויות אחרות בארצות הברית מציבים באופן קבוע את הונג קונג כדוגמה לאחרים.
ממשלת הונג קונג מחזיקה משרדים לכלכלה ומסחר בוושינגטון, ניו יורק, וסן פרנסיסקו.
הקונסוליה הכללית של ארצות הברית הונג קונג ממוקמת בגארדן רוד 26, הונג קונג. למרות השם, הקונסוליה הכללית אינה כפופה לשגרירות ארצם בפני ה-PRC בבייג'ינג. הקונסול הכללי של ארצות הברית הוא בעל דרגת שגרירים, ומדווח לעוזר מזכיר המדינה לענייני מזרח אסיה במשרד החוץ האמריקני. לעומת זאת, הקונסול הכללי של ארצות הברית, שנמצא בצ'נגדו, גואנגג'ואו, שאנגחאי ושן-יאנג, מדווח לסגן שליחות השגרירות האמריקנית בבייג'ינג, הכפוף ישירות לשגריר ארצות הברית.
היסטוריה > אדוארד סנודן

אירועי אדוארד סנודן בשנת 2013 היוו משבר דיפלומטי בין הונג קונג לארצות הברית. ב-20 במאי 2013 הגיע אדוארד סנודן, עובד לשעבר של סוכנות הביון המרכזית (CIA), להונג קונג. סנודן הדליף מידע מסווג מן הסוכנות לביטחון לאומי (NSA) בהונג קונג בתחילת יוני. סנודן חשף כי "ממשלות ארצות הברית והרפובליקה העממית של סין ביצעו מספר עצום של פשעים נגד הונג קונג" והמשיך לזהות כתובות פרוטוקול אינטרנט סיניות, שה-NSA עוקב אחריהן וציין כי ה-NSA אסף נתוני הודעות טקסט לתושבי הונג קונג. ב-22 ביוני, הפקידים האמריקניים ביטלו את הדרכון שלו. ב-23 ביוני, עלה סנודן על טיסה מסחרית למוסקבה.
האירוע התברר כסכסוך דיפלומטי נדיר בין הונג קונג לארצות הברית. לארצות הברית יש הסכמי הסגרה עם יותר מ-100 מדינות, להוציא את הרפובליקה העממית של סין ואת הרפובליקה של סין, אך כוללים את הונג קונג, בשל האוטונומיה של הונג קונג בפיתוח יחסים עם מדינות זרות במגוון רחב של תחומים מתאימים. סנודן, לעומת זאת, לא נעצר על ידי הונג קונג כפי שביקשה ארצות הברית. הרשויות בהונג קונג הצהירו כי הסיבה לכך היא שבקשת ההסגרה של ארצות הברית לא עמדה במלואה בחוק הונג קונג, ולא היה שום בסיס חוקי למנוע מסנודן לעזוב. ב-24 ביוני אמר דובר משרד החוץ האמריקני, פטריק ונטרל, כי "אנחנו פשוט לא קונים שמדובר בהחלטה טכנית של פקיד הגירה בהונג קונג, זו הייתה בחירה מכוונת של הממשלה לשחרר את הנמלט על אף צו מעצר תקף ... אף כי חוק הפרטיות אוסרים עלי לדבר על הדרכון של מר סנודן, אני יכול לומר שרשויות הונג קונג היו מודעים היטב לענייניו של מר סנודן והיה להם זמן רב לאסור את נסיעתו".
ראו גם

יחסי ארצות הברית–סין
יחסי החוץ של ארצות הברית
אנטולי פפאנוב

| --- | --- |

 לידה:  31 באוקטובר 1922 ויאזמה, רוסיה 
 פטירה:  5 באוגוסט 1987 (בגיל 64) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 מקום קבורה:  בית הקברות נובודוויצ'יה 
 מדינה:  ברית המועצות 
 תקופת הפעילות:  1946–1987 (כ־41 שנים) 
 מקום לימודים:  האקדמיה הרוסית לאמנויות התיאטרון 
 בן או בת זוג:  Nadezhda Karatayeva 
 צאצאים:  ילנה פפאנובה 
 פרסים והוקרה:  פרס ברית המועצות  מדליה להנצחת 40 שנים לניצחון במלחמה הפטריוטית הגדולה 1941–1945  מדליית הניצחון על גרמניה במלחמה הפטריוטית הגדולה 1941–1945  מדליית ותיק העמל  מדליה להנצחת 100 שנים להולדתו של לנין  מדליה להנצחת 30 שנים לניצחון במלחמת המולדתה הגדולה 1941–1945  מדליה להנצחת 20 שנים לניצחון במלחמת המולדתה הגדולה 1941–1945  מדליה להנצחת 50 שנים לכוחות המזוינים של ברית המועצות  מדליה לציון 60 שנים לכוחות המזוינים של ברית המועצות  אמן מצטיין של רוסיה הסובייטית  פרס האחים וסילייב של הרפובליקה הסובייטית הרוסית  אמן העם של ברית המועצות  עיטור מהפכת אוקטובר  אמן העם של הרפובליקה הסובייטית הפדרטיבית הסוציאליסטית הרוסית  עיטור המלחמה הפטריוטית הגדולה דרגה ראשונה  עיטור הדגל האדום של העמל  דרגה שנייה במסדר המלחמה הפטריוטית  תג הפציעה 
 פרופיל ב-IMDb
 
אנטולי פפאנוב (ברוסית: Анатолий Дмитриевич Папанов;‏ 30 באוקטובר 1922 – 5 באוגוסט 1987) היה שחקן קולנוע ותיאטרון סובייטי.
הוא היה בעל תואר האמן העממי של ברית המועצות (1973), חתן פרס ברית המועצות (1987).
על פעילותו הציבורית פפאנוב קיבל מספר עיטורים כולל עיטור מהפכת אוקטובר (1981), עיטור הדגל האדום (1986) ועוד.
ביוגרפיה

אנטולי פפאנוב נולד בעיר ויאזמה (מחוז סמולנסק) למשפחת קצין ושחקן תיאטרון חובב בשם דמיטרי פפאנוב. אמו, בת לבית רוסקובסקי, הייתה ממוצא פולני. בשנת 1930 המשפחה עברה למוסקבה. לאחר סיום בית הספר הוא התחיל לעבוד במפעל מתכת ובמקביל השתתף בחוג תיאטרון לחובבים. בשנת 1937 פפאנוב לראשונה השתתף בסרט בו שיחק תפקיד קטן.
מימי הראשונים של מלחמת העולם השנייה פפאנוב היה בחזית. בתחילת 1942 הוא נפצע קשה ולאחר תקופת החלמה שוחרר מהצבא. עם חזרתו למוסקבה, פפאנוב החל ללמוד משחק באקדמיה הרוסית לאמנויות התיאטרון. הוא סיים את לימודיו בשנת 1946 וקיבל הזמנות להתקבל לכמה תיאטראות של מוסקבה. פפאנוב העדיף לעבור לקלייפדה (אז בתחומי ברית המועצות) בו הוקם תיאטרון רוסי חדש ובו התקבלה גם אשתו הטרייה.
בשנת 1950 פפאנוב עבר לתיאטרון לסטירה במוסקבה ועבד בו עד סוף חייו. בשמך כעשור הוא קיבל רק תפקידים קטנים ואף שקל לעזוב את התיאטרון, אך בסופו של דבר הדברים הסתדרו. בסך הכול הוא גילם על במת התיאטרון מעל 40 תפקידים. במקביל להופעות בתיאטרון פפאנוב הצטלם במספר רב של סרטי קולנוע וטלוויזיה ודיבב סרטים מצוירים.
פפאנוב זכה לפופולריות ככל ארצית לאחר שבשנת 1963 גילם אחד התפקידים הראשיים בסרט "חיים ומתים" (Живые и мёртвые) על פי ספרו של קונסטנטין סימונוב. בשנת 1968 הוא הצטלם בסרט יד היהלום לצד אנדריי מירונוב. החל משנת 1970 הוא היה מדבב של זאב בסדרת סרטים מצוירים "נו, פוגודי!". בשנת 1987 הוא הצטלם בסרט "הקיץ הקר של שנת 1953" (Холодное лето пятьдесят третьего) עבורו זכה בפרס ברית המועצות.
פפאנוב נפטר בשנת 1987 מהתקף לב ונטמן בבית העלמין נובודוויצ'יה.
פפאנוב היה פופולרי מאוד בשנות ה-70 וה-80 וביטויים מסרטיו נכללו בשפה המדוברת עד היום.
גלריה

אנדרטה לאנטולי פפאנוב בעיר ויאזמה, מחוז סמולנסק, רוסיה
"אנטולי פפאנוב", מעבורת על שמו
בול רוסי לזכר פפאנוב, ברקע - תפקידיו בסרטים
ז'ול קונדה

ז'ול אוליבייה בראנקוס קונדה (בצרפתית: Jules Olivier Koundé; נולד ב-12 בנובמבר 1998) הוא כדורגלן צרפתי המשחק בעמדת הבלם והמגן הימני בברצלונה ובנבחרת צרפת.
קריירת מועדונים

קונדה הגיע לז'ירונדן דה בורדו בשנת 2013, כשהחל במחלקת הנוער של המועדון. את הופעת הבכורה שלו במדי הקבוצה הבוגרת הוא ערך בהפסד החוץ 1–2 לגרנוויל במסגרת שלב 64 האחרונות של הגביע הצרפתי ב-7 בינואר 2018. הוא הופיע לראשונה בליגה במדי בורדו בניצחון החוץ 1–0 על טרואה, שישה ימים לאחר מכן. ב-10 בפברואר, קונדה כבש את שערו הראשון בליגה הצרפתית בניצחון 3–2 על אמיין.
ב-3 ביולי 2019, הוא חתם בשורות סביליה מהליגה הספרדית. דמי העברה שלו למועדון שוערו בכ-25 מיליון אירו.
ב-28 ביולי 2022 חתם בברצלונה לחמש שנים.
קריירה בינלאומית

ב-18 במאי 2021 זומן קונדה על ידי דידייה דשאן, מאמן נבחרת צרפת לסגל הנבחרת לקראת יורו 2020, עוד בטרם ערך הופעה אחת במדים הלאומיים.
הוא ערך את הופעת הבכורה שלו ב-2 ביוני 2021 במשחק ידידות מול ויילס.
נכלל בסגל נבחרת צרפת בטורניר מונדיאל 2022.
נכלל בסגל נבחרת צרפת לטורניר יורו 2024.
חיים אישיים

קונדה בעל שורשים מבנין.
תארים

הליגה האירופית: 2019/2020
הליגה הספרדית: 2022/2023
ליגת האומות: 2020/2021
קבוצת העונה של הליגה האירופית: 2019/2020